110. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΔΙΚΑΙΟΣΥΝΗΣ Αριθ. 85943 της 18/23 Σεπτ. 1992 (ΦΕΚ Β' 574) Διατήρηση συλλογικών οργάνων της Κεντρικής Υπηρεσίας του Υπουργείου Δικαιοσύνης και των Περιφερειακών Υπηρεσιών αυτού. Έχοντες υπόψη: 1.Τις διατάξεις του άρθρ. 4 του Νόμ. 2026/1992 «Ρύθμιση θεμάτων οργάνωσης και προσωπικού της Δημόσιας Διοίκησης και άλλες διατάξεις». 2.Τις προτάσεις των Υπηρεσιών του Υπουργείου Δικαιοσύνης για τη διατήρηση των παρακάτω Συμβουλίων και Επιτροπών που λειτουργούν υπό την εποπτεία τους, αποφασίζουμε: ΚΕΦΑΛΑΙΟ Α' Διατήρηση συλλογικών οργάνων Συμβούλια Άρθρ.1.-Διατηρούνται τα παρακάτω Συμβούλια: 1.Συμβούλιο Σωφρονιστικών Υποθέσεων, το οποίο προβλέπεται από τις διατάξεις των άρθρ. 79 και 82 του Π.Δ. 602/1976 σε συνδυασμό με το άρθρ. 24 παρ. 2 του Π.Δ. 278/88 και λειτουργεί σύμφωνα με τις διατάξεις αυτές. 2.Επιστημονικά Συμβούλια Φυλακών, τα οποία προβλέπονται από τις διατάξεις του άρθρ. 15 παρ. 4 του Νόμ. 1851/89, όπως συμπληρώθηκε με το άρθρ.1 παρ.1 του Νόμ. 1877/90 και του άρθρ. 62 παρ. 1 του 1851/89 «Κώδικας βασικών κανόνων για τη μεταχείριση κρατουμένων και άλλες διατάξεις» και λειτουργούν σύμφωνα με αυτές. 3.Πειθαρχικά Συμβούλια Φυλακών, τα οποία προβλέπονται από το άρθρ.85 παρ. 2 του Νόμ. 1851 /89 «Κώδικα βασικών κανόνων για τη μεταχείριση κρατουμένων και άλλες διατάξεις» και λειτουργούν σύμφωνα με αυτές. 4.Συμβούλιο Πρόληψης Εγκληματικότητας, το οποίο προβλέπεται από το Νόμ. 1738/87 και λειτουργεί σύμφωνα με αυτόν. Επιτροπές Άρθρ.2.-Διατηρούνται οι παρακάτω Επιτροπές: 1.Οι Διαχειριστικές Επιτροπές Φυλακών, Σωφρονιστικών-Θεραπευτικών Καταστημάτων και Ιδρυμάτων Αγωγής Ανηλίκων, οι οποίες προβλέπονται από το άρθρ. 49 παρ. 2 του από 3-7.4.1937 Β.Δ/τος «Περί διαχειριστικής και λογιστικής υπηρεσίας των φυλακών του Κράτους και των Αναμορφωτικών Σχολείων» και λειτουργούν σύμφωνα με αυτό. 2.Η Επιτροπή χορήγησης αδειών κρατουμένων, η οποία προβλέπεται από το άρθρ. 55 του Νόμ. 1851/89 «Κώδικας βασικών κανόνων για τη μεταχείριση των κρατουμένων και άλλες διατάξεις» και λειτουργεί σύμφωνα με αυτό. 3.Η επιτροπή ευεργετικού υπολογισμού ημερών εργασίας κρατουμένων, η οποία προβλέπεται από το αρθρ. 25 του Νόμ. 2058/1952 και λειτουργεί σύμφωνα με αυτό. 4.Η Επιτροπή οργάνωσης πολιτιστικών, ψυχαγωγικών και άλλων εκδηλώσεων για τους κρατούμενους στις φυλακές, η οποία προβλέπεται από το άρθρ. 46 του Νόμ. 1851/89 «Κώδικας βασικών κανόνων για τη μεταχείριση των κρατουμένων και άλλες διατάξεις» και λειτουργεί σύμφωνα με αυτό. 5.Οι Επιτροπές αρμόδιες για την επισκευή, συντήρηση, αγορά ανταλλακτικών κ.λπ. των αυτοκινήτων της Κεντρικής υπηρεσίας και των περιφερειακών Υπηρεσιών του Υπουργείου Δικαιοσύνης, που προβλέπεται από τις διατάξεις του άρθρ.11 του Ν.Δ. 2396/1953 και τις εκτελεστικές αυτού αποφάσεις. 6.Η Επιτροπή Προγράμματος Διοικητικού Εκσυγχρονισμού, που προβλέπεται από το άρθρ. 1 παρ. 3 του Νόμ. 1943/1991 και λειτουργεί σύμφωνα με αυτό. 7.Η Επιτροπή Κοινωνικού Ελέγχου, που προβλέπεται από το άρθρ. 9 του Νόμ. 1943/1991 και λειτουργεί σύμφωνα με αυτό. 8.Η Επιτροπή Απλούστευσης Νομοθεσίας, που προβλέπεται από το άρθρ. 12 παρ. 3 του Νόμ. 1943/1991 και λειτουργεί σύμφωνα με αυτό. 9.Η Ειδική Επιτροπή Αξιολόγησης, που προβλέπεται από το άρθρ. 54 παρ. 4 του Νόμ. 1943/1991 και λειτουργεί σύμφωνα με αυτό. 10.Η Συντονιστική Ομάδα Πληροφορικής, που προβλέπεται από το άρθρ. 69 του Νόμ. 1943/1991 και λειτουργεί σύμφωνα με αυτό. 11.Οι Επιτροπές Επιλογής Ειδικού Επιστημονικού Προσωπικού, που προβλέπονται από την παρ. 3 του άρθρ. 25 του Νόμ. 1943/91, και λειτουργεί σύμφωνα με αυτό. Ευκαιριακές Επιτροπές Άρθρ.2.-Διατηρούνται οι παρακάτω Ευκαιριακές Επιτροπές: 1.Οι ευκαιριακές επιτροπές καταστροφής χαρτοσήμου των Υποθηκοφυλακείων Αθηνών, Πειραιά και Θεσσαλονίκης, οι οποίες προβλέπονται από τις διατάξεις του άρθρ. 30 του Ν.Δ. 4201/1961 «Περί τροποποιήσεως και συμπληρώσεως του οργανισμού των Υποθηκοφυλακείων του Κράτους και διατάξεων τινών περί Συμβολαιογράφων» και λειτουργούν σύμφωνα με αυτές. 2.Οι ευκαιριακές επιτροπές καταστροφής αχρήστων αρχείων των εμμίσθων Υποθηκοφυλακείων, οι οποίες προβλέπονται από τις διατάξεις του Β.Δ. 573/1965 «Περί τρόπου καταστροφής ή εκποιήσεως αχρήστων αρχείων των εμμίσθων Υποθηκοφυλακείων και Ληξιαρχείων» και λειτουργούν σύμφωνα με αυτές. 3.Οι ευκαιριακές επιτροπές, οι οποίες είναι αρμόδιες για την καταγραφή και τον χαρακτηρισμό των μηχανημάτων, εφοδίων και υλικών του Δημοσίου, που προβλέπονται από την απόφαση αριθ. 403940/22.12.1951 του Υπουργού Οικονομικών, η οποία κυρώθηκε με το άρθρ. 27 του Νόμ. 251/1976 και λειτουργεί σύμφωνα με αυτή. (Μετά τη σελ. 38,210(α) Σελ. 38,211 Τεύχος 1178-Σελ. 5 Οργανισμός Υπουργείου Δικαιοσύνης 6.Α.α.110 4.Οι ευκαιριακές επιτροπές επιλογής ωρομισθίου προσωπικού, οι οποίες προβλέπονται από τις διατάξεις του άρθρ.10 παρ. 5 του Νόμ. 2026/92 και λειτουργούν σύμφωνα με αυτές. 5.Οι ευκαιριακές επιτροπές διενέργειας διαγωνισμών για την πλήρωση θέσεων υπαλλήλων εμμίσθων Υποθηκοφυλακείων, οι οποίες προβλέπονται από τις διατάξεις του άρθρ.3 του Π.Δ. 567/1978, σε συνδυασμό με το άρθρ.5 παρ. 4 και άρθρ. 6 του Νόμ. 724/1977 «Περί του προσωπικού των εμμίσθων Υποθηκοφυλακείων» και λειτουργούν σύμφωνα με αυτές. 6.Η ευκαιριακή επιτροπή επιλογής υπαλλήλων του κλάδου ΔΕ φύλαξης, η οποία προβλέπεται από τις διατάξεις του άρθρ. 3 παρ. 12α του Νόμ. 1653/86 και λειτουργεί σύμφωνα με αυτές. ΚΕΦΑΛΑΙΟ Β' Κατάργηση συλλογικών οργάνων Άρθρ.4.-Το παρακάτω συλλογικό όργανο αποφασιστικής αρμοδιότητας και οι σχετικές με αυτό διατάξεις συγκρότησης, σύνθεσης και λειτουργίας αυτού καταργούνται: Οι ευκαιριακές επιτροπές εκκαθαρίσεων αρχείων των υπηρεσιών του Υπουργείου Δικαιοσύνης, οι οποίες προβλέπονται από τις διατάξεις των Π.Δ. 162/1979 και 552/1979 και λειτουργούν σύμφωνα με αυτές. ΚΕΦΑΛΑΙΟ Γ' Λειτουργία Άρθρ.5.-Για τη λειτουργία των παραπάνω Συμβουλίων και Επιτροπών έχουν εφαρμογή οι γενικοί κανόνες λειτουργίας συλλογικών οργάνων (άρθρ. 19 Νόμ. 1599/86). 